වත්මනෙහි මුහුණපෑමට සිදුව ඇති ගැටලු කිහිපයක් හේතුවෙන් පාරම්පරිකව මැටි වළං නිෂ්පාදන කර්මාන්තයෙන් ජීවත් වූ හක්මන ලාල්පෙ ගම්මානයට අයත් පවුල් ගණනාවක ජීවනෝපාය මාර්ගය මේ වනවිට බිඳ වැටෙමින් පවතී.වසර ගණනාවකට පෙරදී මේ වළං නිෂ්පාදන කර්මාන්තය දියුණුව පැවැති අවධියෙහි කර්මාන්තකරුවන් එක්ව සීමාසහිත ලාල්පෙ මැටි කර්මාන්ත සමුපකාර සමිතිය නමින් සමුපකාර දෙපාර්තමේන්තුවට අනුබද්ධව ආයතනයක් ද පිහිටුවා ගනිමින් සිය නිෂ්පාදන දකුණේ වෙළෙඳ පොළට එක්කර තිබේ.සමුපකාර සමිතියට අයත්ව ඉදිකරණ ලද විශාල ප්‍රමාණයේ මැටි කර්මාන්ත ශාලා ගොඩනැඟිල්ලක් ද මේ වනවිටත් දක්නට ලැබෙයි.